Οι Μακκαβαίοι και η εποχή τους
Creators: name: Παζάρσκη, Μαρία Ιωάννη
Publisher: name: Aristotle University of Thessaloniki
Year: 2024
Subjects: Ιουδαϊσμός - Ελληνισμός
αναμέτρηση του Ιουδαϊσμού με τον Ελληνισμό, άμυνα – επιρροή
διαφύλαξη της ταυτότητας του Ιουδαϊσμού
Judaism - Hellenism
Judaism's confrontation with Hellenism, defense - influence
preserving the identity of Judaism

description: Αντικείμενο αυτής της μελέτης είναι η μακκαβαϊκή εποχή, η οποία αποτελεί σταθμό στην ιστορία του Ιουδαϊσμού. Εντάσσεται ευρύτερα στην ελληνιστική περίοδο κατά τη διάρκεια της οποίας το πνεύμα του Ελληνισμού ήταν εξαπλωμένο σε όλη την έκταση της αχανούς αυτοκρατορίας που είχε δημιουργήσει ο Μέγας Αλέξανδρος και διαπερνούσε με ορμή όλους τους τομείς, τη γλώσσα, τη φιλοσοφία, την παιδεία, τη θρησκεία κ.ά. Στο πρώτο κεφάλαιο παρουσιάσαμε τη διεισδυτικότητα αυτού του πνεύματος με το οποίο, όπως δείξαμε στο δεύτερο κεφάλαιο, οι Ιουδαίοι, τόσο της Παλαιστίνης όσο και της διασποράς, συναντήθηκαν και βρέθηκαν σε μια ενδιαφέρουσα από ερευνητικής άποψης αναμέτρηση με αυτό, όπως κάτι τέτοιο φανερώνει η ιουδαϊκή φιλολογική παραγωγή αυτής της περιόδου. Παρουσίασαν άλλοτε τάσεις αποδοχής και άλλοτε αντίστασης απέναντι στις επιδράσεις του πνεύματος της εποχής με κορυφαίο το γεγονός της επανάστασης των Μακκαβαίων ενάντια στη θρησκευτική πολιτική του Αντιόχου Δ΄ του Επιφανούς. Στα αίτια και τις αφορμές αυτής της εξέγερσης δείξαμε, από τη μια πλευρά, τη διάθεση κάποιων πρόθυμων ιουδαϊκών κύκλων να συνεργαστούν με τους Έλληνες κυρίαρχους και να προβούν σε υποχωρήσεις σε θέματα πίστης, προκειμένου να υπηρετήσουν τα συμφέροντά τους και, από την άλλη, την αντίδραση που ήρθε από τους υπερασπιστές του ιουδαϊκού νόμου και οδήγησε στον αγώνα των Μακκαβαίων και των Χασιδίμ για διαφύλαξη της ταυτότητας και της θρησκείας τους. Καρπός της μακκαβαϊκής επανάστασης κατά τη δεύτερη φάση της υπήρξε το ανεξάρτητο για εβδομήντα εννέα χρόνια βασίλειο των Ασμοναίων με το οποίο και τα χαρακτηριστικά του (αρχομανία, σφετερισμός του αρχιερατικού αξιώματος, επεκτατικοί πόλεμοι, δολοφονίες, εσωτερικές έριδες) κλείνουμε αυτή τη μελέτη. Η εποχή των Μακκαβαίων αποτέλεσε γόνιμο έδαφος για το σχηματισμό ιουδαϊκών κύκλων από τους οποίους προήλθαν διαφορετικές θρησκευτικές ομάδες, όπως οι Φαρισαίοι, οι Σαδδουκαίοι, οι Εσσαίοι. Οι ομάδες αυτές θα εκπροσωπήσουν στη συνέχεια τον ορθόδοξο Ιουδαϊσμό στον οποίο καθεμία θα θέσει τη δική της σφραγίδα. Σε όλο το ιστορικό κομμάτι με το οποίο ασχολήθηκε η εργασία ο Ιουδαϊσμός είχε να αναμετρηθεί με το πνεύμα της εποχής και τη δύναμη της επιρροής του. Η μετάφραση των Εβδομήκοντα, τα κείμενα της ιουδαϊκής-ελληνιστικής γραμματείας και η ανάπτυξη της ιουδαϊκής φιλοσοφίας μαρτυρούν μια διαδικασία επαφής αλλά και αντιπαράθεσης με αυτό και μια προσπάθεια από την πλευρά των Ιουδαίων, τόσο της Παλαιστίνης όσο και της διασποράς, να προσαρμοστούν στις νέες ανάγκες που προέκυψαν, να ενισχύσουν την πίστη τους, να διασώσουν την ταυτότητά τους, να προσελκύσουν μη Ιουδαίους στην ιουδαϊκή πίστη και θρησκεία και να αποκρούσουν τις κατηγορίες εναντίον τους. Τελικά, παρά την επιρροή του πνεύματος του Ελληνισμού σε τομείς, όπως η γλώσσα, η παιδεία, η φιλοσοφία η φιλολογία, ο Ιουδαϊσμός παρέμεινε στον πυρήνα του αναλλοίωτος
description: Hellenism was spread throughout the vast empire created by Alexander the Great and permeated with vigor all fields, language, philosophy, education, religion, etc. In the first chapter, we presented the pervasiveness of this spirit with which, as we showed in the second chapter, the Jews, both in Palestine and in the Diaspora, encountered and found themselves in an interesting confrontation with it from a research point of view, as the Jewish literary production of this period reveals. They showed sometimes tendencies of acceptance and sometimes resistance to the influences of the spirit of the age, culminating in the Maccabean revolt against the religious policy of Antiochus IV Epiphanes. In the causes and causes of this revolt, we have shown, on the one hand, the willingness of some willing Jewish circles to cooperate with the Greek rulers and to make concessions in matters of faith to serve their interests, and, on the other hand, the reaction which came from the defenders of Jewish law and led to the struggle of the Maccabees and Hasidim for the preservation of their identity and religion. The fruit of the Maccabean revolution during its second phase was the independent for seventy-nine years kingdom of the Asmonaeans with which and its characteristics (archomania, usurpation of the high priestly office, expansionist wars, assassinations, internal disputes) we conclude this study. The Maccabean era was fertile ground for the formation of Jewish circles from which different religious groups, such as the Pharisees, the Sadducees and the Essenes, emerged. These groups would go on to represent Orthodox Judaism in which each would put its stamp. Throughout the whole historical section with which the work has been concerned Judaism has had to contend with the spirit of the age and the force of its influence. The translation of the Septuagint, the writings of the Judaeo-Hellenistic literature, and the development of Jewish philosophy testify to a process of contact and confrontation with it and an effort on the part of the Jews, both in Palestine and in the diaspora, to adapt to the new needs that arose, to strengthen their faith, to preserve their identity, to attract non-Jews to the Jewish faith and religion, and to ward off accusations against them. Ultimately, despite the influence of the spirit of Hellenism in areas such as language, education, philosophy, and literature, Judaism remained at its core unchanged